### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget vedtog den 9. september 2021 en ny plejeplan for den fredede bypark [adresse] i Kalundborg by. Siden da er der foretaget en række forbedringer i parken via den grønne drift. For at løfte de resterende større renoveringsopgaver i parken har Kalundborg Kommune søgt og fået midler fra Frederik Nissen Fond. Samtidig har Kalundborg Forskønnelsesforening fået en bevilling fra fonden til hjælp til renovering af Møllebakketrappens gelændere og belægning. De opnåede midler dækker kun delvist de ønskede renoveringer, derfor søges fortsat andre fonde til projekterne.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Møllebakken er en fredet park i [adresse] bymidte, som kommunen har ansvaret for at forvalte. Der vedtages plejeplaner for parkens udvikling minimum hvert 5. år. Plejeplanerne sigter mod at sikre og udvikle de naturmæssige, landskabelige og rekreative muligheder i det fredede område. Den seneste plejeplan blev vedtaget af Teknik- og Miljøudvalget i 2021.

I forbindelse med vedtagelse af den første plejeplan i 2016, vedtog Teknik- og Miljøudvalget at reservere et beløb på det grønne driftsbudget til at igangsætte tiltagene i plejeplanen. I de forløbne år er der hvert år anvendt et beløb til renovering af beplantning med udtynding og genskabelse af udsigtslinjer samt genplantning. I 2020 gav Teknik- og Miljøudvalget ekstraordinært en ’Corona’-bevilling til renovering af amfiteatret ’Gryden’ og de nærmeste stier. I 2022 og 2023 blev det administrativt valgt at kanalisere et lidt større beløb fra den grønne drift over til [adresse] således, at stier med ansvarspådragende huller samt en del af belysningen kunne renoveres. Desuden blev et gammelt skur omskabt til et lille formidlingsrum omkring Møllebakkens kulturhistorie, landskab og natur. I 2024 er trappen til Joakim Kristensen renoveret på driftsbudgettet til belægninger.

I den gældende plejeplan fra 2021 er der også formuleret et stort ønske om at få renoveret ’Møllebakkens ankomstrum’, som ligger mellem Simone Jensen og Møllebakkens øverste plateau. I dag er både Møllebakketrappen og ankomstrummet meget nedslidt og udgør på den måde en barriere mellem gågaden og resten af den flotte park.

En total renovering forventes at koste mindst 4 mio. kr. for ankomstrummet og 3 mio. kr. for renovering af Simone Jensen. Området er samtidig belastet ved ekstremregn, derfor er der i begge projekter indtænkt løsninger til opsamling og anvendelse af regnvandet. En renovering af disse 2 områder er for omkostningstung til at kunne varetages gennem driftsbudgettet. Derfor søger Kalundborg kommune hjælp fra fonde.

Kalundborg Kommune har nu fået tilbudt 2 mio. kr. fra Frederik Nissen Fond til projektet ’Møllebakkens rosenhave’/renovering af ankomstrummet. [adresse] 2023 har samtidig søgt midler til renovering af Simone Jensen og fået tildelt 1 mio. kr. af samme fond. Der skal betales 17,5 % fondsmoms af de tildelte beløb. Begge tildelinger vil ske til Kalundborg Kommune og på betingelse af, at restfinancieringen kan skaffes til projekterne.  Fonden forventer projekterne udført inden for et år.

John Kristoffersen og fondssøgning

Sikring af restfinanciering til projekternes udførelse kan ske gennem kanalisering af driftsmidler, ved anlægsbevilling eller søgning af yderligere fonde og puljer.

Kalundborg Kommune er derfor gået i samarbejde med Kalundborgegnens Erhvervsråd, Destination [adresse], Kalundborg Forskønnelsesforening, Slagter Niels Vestergaard, [adresse] med flere om at søge Danmarks Erhvervsfremmebestyrelses pulje til udvikling af turismeområder. Indsatsen gives til fysisk infrastruktur, der bidrager til at fremme private investeringer i turismeområder.

Ved at bruge de allerede bevilgede midler (Slipper, Bredgadeparkering), private bidrag (Frederik Nissen Fond, Forskønnelsesforeningen og Slagter Alex Jensen), og ved at anvende driftsmidler (cirka 1,7 mio. kr. i lønkroner og driftspuljer) som egenfinanciering, er det muligt at ansøge turisme-puljen om yderligere 20 mio. kr. til at skabe attraktive forbindelser i Kalundborg bymidte - herunder de førnævnte projekter.

Turismepuljen kan, sammen med de bevilgede midler, blive et vigtigt skridt i realiseringen af ’Strategisk helhedsplan for [adresse]’, som blev vedtaget af Kommunalbestyrelsen i 2019. Strategisk Helhedsplan lægger retningen for, hvordan Kalundborg udvikles med vægt på at skabe visuelle og fysiske forbindelser mellem byen og vandet og mellem byens særlige områder. Det ansøgte turisme-projekt 'Byen og Vandet - Attraktive forbindelser i [adresse]' vil skabe en grundlæggende, oplevelsesrig, fysisk gang-infrastruktur til glæde for borgere, handelsliv og turisme. En infrastruktur vi kan bygge videre på, og som forbedrer betingelserne for kommercielle aktiviteter og tiltrækning af flere private investeringer både på kort og på langt sigt.

Puljeansøgningen indeholder 6 delprojekter, hvor eksisterende barrierer bliver til nye attraktive forbindelser mellem byens 4 karakteristiske områder - havnen, middelalderbyen, handelsgaden og [adresse]. I forbindelserne skabes nye highlights med et samlende fokus på lys, rumkunst og byens relation til havet:

* Renovering af [adresse] med pladsdannelse, lys og formidling
* Visuelle landmarks i nedre [adresse] (kunst, lys og belægning)
* 'Møllekildeaksen' med Helen Steffensen rosenhave, Simone Jensen samt lys og kunst i Vænget
* Slipperne
* Havnepromenade mellem havnepark og station/Samsøfærge.
* Som et samlende element skabes et oplevelsesloop, der leder rundt mellem byens karakteristiske delområder.

Udmøntning af Erhvervsfremmebestyrelsens pulje forventes afgjort og udmeldt i november 2024. Hvis der opnås tilsagn fra puljen vil Teknik- og Miljøudvalget få forelagt en fyldestgørende beslutningssag. Herefter foreligger arbejdet med detaljering af projekterne sammen med interessenterne, samt politisk drøftelse og vedtagelse af de enkelte delprojekter, således at alle projekter kan udføres inden udgangen af 2027. Hvis der ikke opnås tilsagn fra turisme-puljen, vil det ligeledes være relevant at drøfte mulig restfinansiering i forhold til Møllebakkens Rosenhave og Møllebakketrappen.

[adresse] arbejder videre med projektet og søger flere fonde om bidrag. Kalundborg Kommune vil ligeledes søge relevante fonde og puljer.

## Økonomiske konsekvenser

Sagen har på nuværende stadie ingen økonomiske konsekvenser. Hvis der opnås tilsagn fra turismepuljen forventes bidrag af driftsmidler og lønkroner på henholdsvis cirka 1,3 og 0,4 mio. kr. Hvis der ikke opnås tilsagn fra turismepuljen, vil ny sag blive forelagt vedrørende projekt og muligheder for restfinansiering.